דומיניק וסט

דומיניק ג'רארד פה וסט (באנגלית: Dominic Gerard Fe West; נולד ב-15 באוקטובר 1969) הוא שחקן קולנוע וטלוויזיה אנגלי, התפרסם בסרטים "300" ו"שיקגו" ובסדרות הדרמה "הסמויה", "הרומן" והכתר בעונות 5 ו-6 בתור צ'ארלס, נסיך ויילס, בהן כיכב בתפקיד ראשי.

ביוגרפיה
וסט נולד בשפילד למשפחה אירית קתולית מרובת ילדים, בנם של מונה וג'ורג' וסט.
למד בבית ספר התיכון היוקרתי "איטון קולג'" ביחד עם ראש ממשלת בריטניה דייוויד קמרון.
בתו הבכורה של וסט מרטה שיחקה לצידו של פול בטאני בסרט "המצאה".
בשנת 2010 התחתן וסט עם המפיקה קת'רין פיצגרלד, לווסט יש איתה 2 בנים, בת אחת וכן יש לו בת ממערכת יחסים קודמת.

 קריירה 
וסט התחיל את דרכו בקולנוע הבריטי בדרמות המבוססות על המחזות השייקספירים " ריצ'רד השלישי" בתפקיד מלך אנגליה הנרי השביעי ו"חלום ליל קיץ"
בתור המאהב הצעיר ליסנדר. ב-1999 השתתף בתפקיד קטן מאוד בשובר הקופות "מלחמת הכוכבים - פרק 1: אימת הפנטום".

פרץ לתודעה בשנת 2000 בסרט "28 ימים" בתור ג'ספר, חברה האלכוהוליסט של העיתונאית גוון קאמינגס (סנדרה בולוק).
ב-2001 הופיע בתפקיד גיטריסט ההבי מטאל קירק קודי בדרמה המוזיקלית "רוק סטאר".
ב-2002 שיחק וסט בסרט המחזמר המצליח "שיקגו" בתור פרד קאסלי המאהב של נערת השעשועים רוקסי הארט (רנה זלווגר).
בשנה זו החל וסט גם את תפקידו הראשי בתור הבלש היצירתי ג'ימי מקנולטי בסדרת הדרמה "הסמויה", תפקיד שמילא במשך כשש שנים.
הסדרה נחשבת על ידי רבים כיצירת מופת טלוויזיונית ומוכרת בנשימה אחת עם ה"סופרנוס" כחלוצות הרנסאנס של סדרות הטלוויזיה של תחילת המאה ה-21.
ב-2003 השתתף בדרמה הרומנטית "חיוך של מונה ליזה" בתור הפרופסור לאיטלקית ביל דאנבר וב-2004 בדרמת המתח "הנשכחים" בתור אש אב לילד שנעלם באורח מסתורי בדומה לגיבורת העלילה טלי פרטה (ג'וליאן מור).

בשנת 2007 שיחק וסט בשובר הקופות ההיסטורי "300" וגילם את דמותו של ת'רון, פוליטיקאי ספרטני מושחת האונס את מלכת ספרטה (לנה הידי), הופיע בנוסף בסרט " מקור הרוע" בתור הבלש פסקל פולי החוקר את הרצח שביצע חניבעל לקטר.

ב-2008 שיחק בסרט הפעולה "המעניש: אזור מלחמה" בתפקיד בוס המאפיה בילי ראזוטי.

ב-2010 הופיע באפוס ההיסטורי האלים "סנטוריון" בתור הגנרל הרומאי טיטוס וירילוס מפקד הלגיון התשיעי. 

בשנת 2011 שיחק במיני-סדרת הטלוויזיה הבריטית "השעה" של רשת BBC בתפקיד של הקטור מאדן. על תפקיד זה היה מועמד וסט לפרס גלובוס הזהב לשחקן הטוב ביותר - מיני סדרה או סרט טלוויזיה לשנת 2012.

בשנת 2022 הצטרף לעונתה החמישית והשישית של הסדרה הכתר בתפקיד הראשי של צ'ארלס, נסיך ויילס. על תפקידו קיבל בשנת 2024 מועמדות לפרס גלובוס הזהב לשחקן הטוב ביותר בסדרת דרמה.

 פילמוגרפיה חלקית 
 קולנוע 

ריצ'רד השלישי (1995)
כחול אמיתי (1996)
אהבותיו של פיקאסו (1996)
המהמר (1997)
דיאנה ואני (1997)
ספייס וורלד: הסרט (1997)
חלום ליל קיץ (1999)
מלחמת הכוכבים - פרק 1: אימת הפנטום (1999)
מזמור חג המולד (1999)
28 ימים (2000)
רוק סטאר (2001)
ניקולס ניקלבי (2001)
שיקגו (2002)
חיוך של מונה ליזה (2003)
הנשכחים (2004)
300 (2007)
מקור הרוע (2007)
המעניש: אזור מלחמה (2008)
מפעם לפעם (2009)
סנטוריון (2010)
מגפיים על וייטהול (2010)
ג'וני אינגליש חוזר (2011)
ג'ון קרטר (2012)
ברטון וטיילור (2013) סרט טלוויזיה
גאווה (2014)
עדות נעורים (2014)
גאון (2016)
מפלצת הכסף (2016)
הריבוע (2017)
טומב ריידר (2018)
קולט  (2018)
אחוזת דאונטון 2: עידן חדש (2022)
אחוזת דאונטון: הגמר הגדול (2025)
& Sons (2025)
 Monstrous Beauty (TBA)

 טלוויזיה 
 הסמויה (2002–2008)
 השעה (2011–2012)
 הרומן (2014–2019)
 עלובי החיים (2018–2019)
Brassic (2019–הווה)
 עקורים (2020)
 המרדף אחרי האהבה (2021)
 הכתר (2022–2023)
 SAS: Rogue Heroes (2022–2025)
 הסוכנות (אנ') (2024)
 WAR (TBA)

 פרסים ומועמדויות 
שנהפרסקטגוריהפרויקטתוצאהמקור2002פרס איגוד מבקרי הקולנוע האמריקאיאנסמבל המשחק הטוב ביותרשיקגופרס גילדת שחקני המסךהאנסמבל הטוב ביותר בסרט קולנוע2011 פרס באפט"א לטלוויזיההשחקן הטוב ביותרמבוגרת אחראית2012פרס גלובוס הזהבהשחקן הטוב ביותר - מיני סדרה או סרט טלוויזיההשעה2013 פרס באפט"א לטלוויזיההשחקן הטוב ביותרברטון וטיילורפרס סטלייטהשחקן הטוב ביותר במיני סדרה או סרט טלוויזיהפרס בחירת מבקרי הטלוויזיהשחקן המיני סדרה הטוב ביותרהשעה20142015פרס גלובוס הזהבהשחקן הטוב ביותר - דרמה סדרת טלוויזיההרומןפרס סטלייטהשחקן הטוב ביותר בסדרת טלוויזיה - דרמה20162023פרס גילדת שחקני המסךביצוע יוצא מן הכלל של אנסמבל בסדרת דרמההכתר2024פרס גלובוס הזהבהשחקן הטוב ביותר - סדרת דרמהפרס גילדת שחקני המסךביצוע יוצא מן הכלל של אנסמבל בסדרת דרמה פרס באפט"א לטלוויזיההשחקן הטוב ביותר2024פרס אמי לבידור בפריים טייםהשחקן הראשי הטוב ביותר בסדרת דרמה

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:חברי התיאטרון המלכותי הלאומי
קטגוריה:בוגרי בית הספר גילדהול למוזיקה ודרמה
קטגוריה:בוגרי איטון קולג'
קטגוריה:אנגלים שנולדו ב-1969